Domínguez edusti Espanjaa eri ikäkausimaajoukkueissa. Hän edusti maataan syys–lokakuussa 2009 pelatussa alle 20-vuotiaiden MM-turnauksessa Egyptissä. Kesällä 2011 Domínguez oli mukana voittamassa alle 21-vuotiaiden Euroopan-mestaruutta Tanskassa järjestetyssä lopputurnauksessa. Ensiesiintymisensä Espanjan A-maajoukkueessa hän teki toukokuussa 2012 pelatussa maaottelussa Serbiaa vastaan, jonka Espanja voitti lukemin 2–0.